送文仲省親
作者：鄒浩
朝代：宋

paragraphs: 曾參愛孝通神明，樂正子春遊其門。
下堂傷足不忍出，流光至今覃後昆。
阿文全似李令伯，更相爲命母與孫。
母年可懼髪委雪，諸父駢頭埋九原。
淮山之陽歸未得，飲啜無以供晨昏。
脫身來寄豈獲己，方寸搖搖旌旆翻。
飛雲入望且還岫，况乃凱風吹棘薪。
白水真人挽不住，却垂故槖馳京塵。
皇天后土識君意，如君勿憂長賤貧。